
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi în zona Musicescu - Urseni. Această deficienţă impune realizarea unei reţele de alimentare cu apă  şi canalizare pe strada Joseph Hayden şi a unei reţele de canalizare pe străzile : Louis Ţurcanu, Vasile Mioc, A. Rogojanu, Intrarea M. Bănărescu.
Menţionăm că în conformitate cu Protocolul de Colaborare nr.  SC2006-015867/07.08.2006 încheiat între Municipiul Timişoara şi cetăţenii domiciliaţi pe strada Joseph Hayden şi Protocolul de Colaborare nr.  SC2006-010685/01.06.2006 încheiat între Municipiul Timişoara şi cetăţenii domiciliaţi în zona Louis Ţurcanu, achiziţionarea tubulaturii necesare realizării reţelelor de alimentare cu apă şi canalizare se va face de către cetăţenii domiciliaţi  pe aceste străzi.

Valoarea totală a investiţiei ,,Extinderi reţele de apă - canal -  zona Musicescu -Urseni ” este estimată la   1.111.500 lei (cu TVA), respectiv 322.174 Euro (1 EURO=3,45 lei la data de 03.12.2006).

Având în vedere faptul că finanţarea obiectivului ,,Extinderi reţele de apă - canal -  zona Musicescu -Urseni ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 06/11/2006 întocmit de S.C.  PRO-NA-VER  S.R.L.

